Prema neslužbenim informacijama radi se o dvoje beskućnika koji su se na ovaj potez odlučili jer su nedavno ispali s liste korisnika socijalne skrbi

U Laginjinoj ulici u Rijeci se odvijala prava drama. Na dimnjak centra za socijalnu skrb koji je visok petnaestak metara popela su se dva muškarca srednjih godina i prijetili da će se baciti odozgo, javlja portal Riječanin. Na mjesto događaja pristigla policija i pregovarač.

Naime, radi se o dvoje beskućnika. Muškarci su nakon razgovora s ljudima iz Centra za socijalnu skrb i predstavnicom Grada Rijeke sišli s dimnjaka, a kao razlog ovog čina navode izbacivanje iz prihvatilišta jer su, kako kažu u njemu, kršili kućni red, no muškarci tvrde kako to nije točno.

Sadržaj se nastavlja...

Obećano im je da se mogu vratiti u prihvatilište ako ne budu kršili kućni red. Kako javlja naša reporterka, jedan muškarac je branitelj iz Đakova, a drugi je rođen u Koprivnici.